Dan Howell

Daniel James «Dan» Howell (født 11. juni 1991) er en britisk videoblogger og tidligere radioprogramleder. Han er mest kjent for YouTube-kanalen «Daniel Howell», som har over 6,4 millioner abonnenter per juni 2017.

Fra januar 2013 til august 2014, var han programleder for radioprogrammet Dan and Phil på BBC Radio 1, sammen med Philip Lester. Siden september 2014 har han vært en av programlederne på kanalens «Internet Takeover».

Privatliv 
Dan Howell er født og oppvokst i Wokingham, Berkshire sammen med sin mor, far og lillebror, Adrian Howell. Før han begynte med youtube som arbeid, har han jobbet hos butikkjedene Asda og Focus DIY. Etter han fullførte grunnskole og videregående på «Forest School», begynte han å studere juss på University of Manchester i 2010. Han droppet ut fra universitetet samme år, og begynte som videoblogger på heltid.

Karriere

YouTube 
Dan Howells YouTube-karriere begynte da han 16. oktober 2009, etter mye oppmuntring fra venner (i all hovedsak Phil Lester via Skype), lastet opp sin første video på YouTube-kanalen «danisnotonfire». Videoen var kalt «Hello Internet», noe som i senere tid har blitt hans åpningssetning for de fleste videoene hans. YouTube-kanalen har mer enn 6 millioner abonnenter og mer enn 600 millioner visninger (24. februar 2017).

Han er en del av Fantastic Foursome, en gruppe britiske youtubere som består av han selv, Phil Lester (AmazingPhil), Chris Kendall (crabstickz) og PJ Liguori (KickthePj). De fire er sjeldent sett i lag lengre og lagde sist en video i lag i 2014.

Dan har også en kanal sammen med Phil kalt «The Super Amazing Project», som har 490 000 abonnenter, i tillegg til en bonus-kanal kalt «danisnotinteresting» med over 1 million abonnenter. Fra og med september 2014 har Dan og Phil også en spillkanal ved navn DanandPhilGAMES, som hadde nesten 2 millioner abonnenter i februar 2016.

Dan og Phil har også en kanal kalt «DanandPhilCRAFTS» som hadde 600 000 abonnenter i juni 2016.

Mai 2017 forandret Dan brukernavnet på de fleste sosiale mediaer fra «danisnotonfire» til «Daniel Howell», da han var lei av at b.l.a folk omtalte han som «danisnotonfire». Brukernavnet hans på YouTube er forsatt det samme, men visningsnavnet hans er nå Daniel Howell.

BBC Radio 1 
Dan Howell og Phil lester startet i januar 2013 radioprogrammet Dan and Phil, som sendtes fra BBC Radio 1 hver søndag fra januar 2013 til august 2014. De hadde samarbeidet med radiokanalen tidligere, både ved å lage videoer for radiokanalens YouTube-kanal og to julespesialshow. Radioprogrammet bestod av utfordringer og konkurranser, amatørmusikkvideoer sendt inn fra lytterne samt etterspørsel av sanger. Dan og Phil vant gjennom dette programmet «Sony Golden Headphones Award», en pris gitt til en eller flere personer innenfor radioindustrien i Storbritannia, i mai 2013.

Bibliografi 
2015 var et veldig viktig år i Dans karriere. 26. mars 2015 annonserte Dan og Phil gjennom en video på Dans YouTube-kanal at de hadde skrevet en bok sammen som snart var klar for utgivelse. I Storbritannia ble boken utgitt 8. oktober 2015, mens den offisielt ble lansert 15. oktober.

3. november 2017 ga de ut en ny bok kalt Dan and Phil go outside. Denne boken er en bildebok, med bilder fra turneen deres «the amazing tour is not on fire».

Priser og nominasjoner

Referanser

Eksterne lenker 
 
 
 

Youtubere fra Storbritannia
Bloggere
Fødsler i 1991
Personer fra Wokingham